कथानक अगदीच़ नविन आहे असे नक्कीच़ नाही, परंतु हाताळणी थोडीशी वेगळ्या पद्धतीने असल्याकारणाने सिनेमा अत्यंत लोकप्रिय झ़ाला. फासेपारधी ज़ातीत जन्मलेला नायक, प्रशांत काळे (उर्फ परश्या) हा गावचा धनाढय आणि राजकारणात अतिशय सक्रिय असलेल्या पाटलाचा मुलीचा (रिंकु राजगुरु ने अर्चना पाटील उर्फ आर्ची ची भूमिका उत्तमपणे पार पाडली आहे) प्रेमात पडतो. त्यांच़े प्रेम फुलविण्यामध्ये परश्याच़े दोन मित्र, लंगड्या (तानाजी गळगुंडे ह्यांनी अप्रतिमपणे केलेली ही भूमिका पाहून मन थक्क होते) आणि सलिम शेख उर्फ सल्या, हे त्याला वेळोवेळी मदत करत असतात. घरचांच़ा विरोध पत्करुन दोघेजण हैदराबादला पळून जाऊन लग्न करतात परंतु शेवटी सुडाने जळफळत असलेला आर्चीच़ा भाऊ त्यांना शोधून त्यांना ठार मारतो. सिनेमातील शेवटच़े दृश्य हे हेलावून टाकणारे आहे.

बॉक्स ऑफिस
निर्मिती
कथानक
संगीत